CELEX: 32017D2220
Language: sk
Date: 2017-11-30 00:00:00
Title: Vykonávacie rozhodnutie Komisie (EÚ, Euratom) 2017/2220 z 30. novembra 2017, ktorým sa mení rozhodnutie 90/181/Euratom, EHS, ktorým sa Taliansku povoľuje používať určité približné odhady na výpočet základu vlastných zdrojov založených na DPH [oznámené pod číslom C(2017) 7854]

2.12.2017   
            
            
               SK
            
            
               Úradný vestník Európskej únie
            
            
               L 318/29
            
         VYKONÁVACIE ROZHODNUTIE KOMISIE (EÚ, Euratom) 2017/2220
   z 30. novembra 2017,
   ktorým sa mení rozhodnutie 90/181/Euratom, EHS, ktorým sa Taliansku povoľuje používať určité približné odhady na výpočet základu vlastných zdrojov založených na DPH
   
      
         [oznámené pod číslom C(2017) 7854]
      
   
   (Iba talianske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 370 smernice Rady 2006/112/ES (2) môže Taliansko v súlade s podmienkami, ktoré sa v tomto členskom štáte uplatňovali k 1. januáru 1978, naďalej zdaňovať transakcie uvedené v časti A prílohy X k uvedenej smernici. V súlade s uvedeným článkom sa tieto transakcie majú zohľadniť na účely stanovenia základu vlastných zdrojov založených na dani z pridanej hodnoty (DPH).
            
         
               (2)
            
            
               Na základe rozhodnutia Komisie 90/181/Euratom, EHS (3) bolo Taliansku povolené používať približné odhady, pokiaľ ide o transakcie uvedené v časti A bode 3 prílohy X k smernici 2006/112/ES týkajúce sa stavieb a stavebných pozemkov.
            
         
               (3)
            
            
               Taliansko požiadalo vo svojom liste zo 4. apríla 2017 Komisiu o zrušenie povolenia týkajúceho sa výpočtu základu vlastných zdrojov založených na DPH, pokiaľ ide o transakcie uvedené v časti A bode 3 prílohy X k smernici 2006/112/ES, keďže už viac nie je potrebné v dôsledku zmeny vnútroštátnych právnych predpisov. Po tejto zmene právnych predpisov už Taliansko tieto transakcie nezdaňuje. Negatívna náhrada na účely vlastných zdrojov založených na DPH už viac nie je povolená. Povolenie by sa preto malo zrušiť.
            
         
               (4)
            
            
               Rozhodnutie 90/181/Euratom, EHS by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 1 ods. 1 rozhodnutia 90/181/Euratom, EHS sa vypúšťa bod 1.
   Článok 2
   Toto rozhodnutie je určené Talianskej republike.
   
      V Bruseli 30. novembra 2017
      
         
            Za Komisiu
         
         Günther OETTINGER
         
            člen Komisie
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. ES L 347 11.12.2006, s. 1).
   
      (3)  Rozhodnutie Komisie 90/181/Euratom, EHS z 23. marca 1990, ktorým sa Taliansku povoľuje používať určité približné odhady na výpočet základu vlastných zdrojov založených na DPH (Ú. v. ES L 99, 19.4.1990, s. 32).